**Sveučilište Josipa Jurja Strossmayera u Osijeku**

**Fakultet za odgojne i obrazovne znanosti**

**PRAVILNIK**

**O ZAVRŠNIM I DIPLOMSKIM RADOVIMA**

**(Nacrt prijedloga)**

**Osijek, studeni 2023. godine**

Na temelju članka 169. stavka 3. Statuta Sveučilišta Josipa Jurja Strossmayera u Osijeku i sukladno članku 82. stavku 3. Statuta Fakulteta za odgojne i obrazovne znanosti u sastavu Sveučilišta Josipa Jurja Strossmayera u Osijeku, Fakultetsko vijeće Fakulteta za odgojne i obrazovne znanosti u sastavu Sveučilišta Josipa Jurja Strossmayera u Osijeku (u daljnjem tekstu: Fakultetsko vijeće) na . sjednici u akademskoj \_\_\_\_\_\_\_\_\_\_\_ godini održanoj \_\_\_\_\_\_\_\_\_\_\_\_\_\_\_\_ 2023. godine pod točkom . dnevnog reda donijelo je

**PRAVILNIK**

**O ZAVRŠNIM I DIPLOMSKIM RADOVIMA**

**(Nacrt prijedloga)**

1. **OPĆE ODREDBE**

**Članak 1.**

1. Pravilnikom o završnim i diplomskim radovima (u daljnjem tekstu: Pravilnik) pobliže se uređuju sva pitanja vezana za završni odnosno diplomski rad (prijava teme, izrada, prijava i ocjena završnog odnosno diplomskog rada te postupak obrane završnog odnosno diplomskog rada), prava i obveze studenta, mentora, sumentora, povjerenstava, rad Odbora za završne i diplomske radove i ostala pitanja u svezi sa završnim radom na sveučilišnim prijediplomskim studijima te diplomskim radom na sveučilišnim diplomskim studijima i sveučilišnim integriranim prijediplomskim i diplomskim studijima Fakulteta za odgojne i obrazovne znanosti u sastavu Sveučilišta Josipa Jurja Strossmayera u Osijeku (u daljnjem tekstu: Fakultet).
2. Izrazi koji se koriste u ovom Pravilniku, a imaju rodno značenje, koriste se neutralno i odnose se jednako na muški i ženski rod.

**Članak 2.**

1. Student sveučilišnog prijediplomskog studija završava studij polaganjem svih ispita, izvršenjem drugih studijskih obveza te izradom i obranom završnog rada.
2. Student sveučilišnog diplomskog studija i sveučilišnog integriranog prijediplomskog i diplomskog studija završava studij polaganjem svih ispita, izvršenjem drugih studijskih obveza te izradom diplomskog rada i obranom diplomskog rada.
3. Završnim odnosno diplomskim radom student dokazuje da je sposoban primjenjivati znanje stečeno tijekom studija i pokazuje da može uspješno rješavati zadatke svoje struke na razini akademskog naziva koji se stječe diplomom.
4. **ZAVRŠNI I DIPLOMSKI RAD**

**Članak 3.**

1. Završni odnosno diplomski rad je individualni pisani rad.
2. Završni rad na sveučilišnom prijediplomskom studiju i integriranom prijediplomskom i diplomskom studiju te diplomski rad na sveučilišnom diplomskom studiju može biti znanstveni ili stručni istraživački rad ili prikaz slučaja.
3. Ako je student tijekom studija izradio jedan ili više radova koji po svojem sadržaju i opsegu odgovaraju završnom/diplomskom radu, na prijedlog mentora Odbor za završne i diplomske radove može predložene radove priznati kao završni/diplomski rad, nakon što ih je student prilagodio da po svom sadržaju i opsegu odgovaraju završnom/diplomskom radu.
4. Odbor za završne i diplomske radove može, istim postupkom, priznati kao završni/diplomski rad izum, tehničko unaprjeđenje, umjetnički rad i slično ako po svom sadržaju odgovara završnom/diplomskom radu.
5. Fakultet je dužan objaviti završni/diplomski rad u roku od trideset (30) dana od dana obrane na nacionalnom repozitoriju odnosno repozitoriju Fakulteta.

**Članak 4.**

1. Završni/diplomski rad piše se na hrvatskom jeziku, a uz suglasnost Odbora za završne i diplomske radove može se pisati i na nekom od svjetskih jezika. Student koji želi pisati rad na nekom od svjetskih jezika je dužan, uz suglasnost mentora, podnijeti pisani zahtjev Odboru za završne i diplomske radove.
2. Formalni oblik završnog/diplomskog rada definiran je u Uputama za pisanje diplomskog rada koje ima/nema empirijsko istraživanje i koje su sastavni dio ovog Pravilnika (Prilog br. 1.).
3. Obranu završnog/diplomskog rada provode članovi Povjerenstva za ocjenu i obranu završnog/diplomskog rada postavljanjem od strane svakog člana povjerenstva jednog (1) do tri (3) pitanja iz područja koje je obrađeno temom završnog/diplomskog rada.

**Članak 5.**

1. Tema završnog/diplomskog rada mora biti iz predmeta koji se izučavaju na Fakultetu i koje je student upisao.
2. Temu završnog/diplomskog rada student može izabrati u posljednjem semestru završne godine studija.
3. Tema završnog/diplomskog rada odobrava se najdulje na dvije (2) godine. Ukoliko student ne izradi završni/diplomski rad u navedenom roku, obvezan je podnijeti novi zahtjev za prijavu teme završnog/diplomskog rada (Obrazac br. 1.).
4. **MENTORI I SUMENTORI**

**Članak 6.**

1. Mentori za izradu završnog/diplomskog rada mogu biti nastavnici izabrani na znanstveno-nastavna i umjetničko-nastavna radna mjesta koji su nositelji/sunositelji predmeta.
2. Mentori definiraju teme završnog/diplomskog rada sa studentima, pomažu im u rješavanju zadanog zadatka, sugeriraju potrebnu literaturu i podatke i upućuju na potrebne alate i pomagala za izradu završnog/diplomskog rada.
3. Mentori mogu imenovati sumentore kao pomoćnike u vođenju i izradi završnog/diplomskog rada, uz suglasnost sumentora. Sumentori mogu biti nastavnici izabrani na znanstveno-nastavna radna mjesta i umjetničko-nastavna radna mjesta te suradnici izabrani na suradnička radna mjesta.
4. **ODBOR ZA ZAVRŠNE I DIPLOMSKE RADOVE**

**Članak 7.**

1. Odbor za završne i diplomske radove (u daljnjem tekstu: Odbor) ima 6 (šest) članova koje imenuje i razrješava Fakultetsko vijeće na prijedlog dekana. Članovi Odbora moraju biti s različitih odsjeka. Mandat članova Odbora traje tri (3) godine.
2. Odbor prihvaća predložene teme završnih/diplomskih radova i prema predmetima imenuje stalna povjerenstva za ocjenu i obranu diplomskog rada.
3. **POVJERENSTVO ZA OCJENU I OBRANU ZAVRŠNOG/DIPLOMSKOG RADA**

**Članak 8.**

1. Povjerenstvo za ocjenu i obranu završnog/diplomskog rada (u daljnjem tekstu: Povjerenstvo) čine mentor, dva člana povjerenstva i zamjenski član povjerenstva. Mentor i sumentor ne mogu biti predsjednik povjerenstva.
2. Članove Povjerenstva na prijedlog mentora imenuje Odbor.
3. Odluka iz stavka 2. ovog članka donosi se prema predmetima i objavljuje se na službenim internetskim stranicama Fakulteta.
4. **DODJELA TEME I MENTORA ZAVRŠNOG/DIPLOMSKOG RADA**

**Članak 9.**

1. Mentor je obvezan na početku akademske godine, a najkasnije do 1. studenoga odsjeku kojem pripada predložiti radne teme s opisom završnih/diplomskih radova. Opis završnih/diplomskih radova treba sadržavati do najviše sto (100) riječi.
2. Odsjeci analiziraju teme završnih/diplomskih radova i dužne su najkasnije do 1. prosinca dostaviti Odboru odobrene teme završnih/diplomskih radova na prihvaćanje.
3. Popis prihvaćenih tema završnih/diplomskih radova Odbor je dužan najkasnije do 20. prosinca dostaviti mentorima.
4. Mentori unose prihvaćene teme u ISVU i dužni su najkasnije do 15. siječnja objaviti ih na internetskim stranicama predmeta.
5. Nastavnici na znanstveno-nastavnim radnim mjestima i umjetničko-nastavnim radnim mjestima obvezni su objaviti najmanje deset (10) tema ukupno, odnosno za svaki predmet kojem su nositelji/sunositelji objaviti najmanje dvije (2) teme završnih/diplomskih radova.

**Članak 10.**

1. Iznimno, student može do 1. travnja s mentorom dogovoriti temu završnog/diplomskog rada koja nije na objavljenom popisu tema. Mentor temu dogovorenu sa studentom dostavlja Odboru na prihvaćanje u roku od petnaest (15) dana od dana dostave prijedloga teme.
2. Mentor tijekom jedne akademske godine može imati najviše deset (10) završnih i diplomskih radova ukupno.

**Članak 11.**

1. Zahtjev za odobrenje teme i mentora za izradu završnog/diplomskog rada student može podnijeti u posljednjem semestru završne godine studija.
2. Student se prijavljuje predmetnom nastavniku kod kojeg želi izraditi završni/diplomski rad sa zahtjevom za prijavu teme završnog/diplomskog rada (Obrazac br. 1.). Ukoliko nastavnik prihvati mentorstvo, obrazac dostavlja studentu i Uredu za studente i studije (u tiskanom ili digitalnom obliku).
3. Ured za studente i studije je dužan putem ISVU studentu dodijeliti mentora, predmet i temu kako je Obrascem br. 1. definirano.
4. U slučaju spriječenosti mentora da izvršava svoje obveze Odbor imenuje novog mentora uz njegovu prethodnu suglasnost.
5. **IZRADA I PREGLED ZAVRŠNOG/DIPLOMSKOG RADA**

**Članak 12.**

1. Završni/diplomski rad student je dužan izraditi prema Uputama za pisanje diplomskog rada koje ima/nema empirijsko istraživanje (Prilog br. 1.) i uputama mentora i/ili sumentora.
2. Prvu inačicu cjelovitog završnog/diplomskog rada student je obvezan predati mentoru najkasnije do 1. srpnja u akademskoj godini u kojoj namjerava završiti studij.
3. Ako predani završni/diplomski rad po mišljenju mentora ne zadovoljava svojom kvalitetom i opsegom, mentor će završni/diplomski vratiti studentu na doradu.
4. Ukoliko i nakon dorada mentor ne prihvati završni/diplomski rad, student se upućuje na ponovno pokretanje postupka dodjele teme i mentora završnog/diplomskog rada.
5. Nakon što je zaprimio završni/diplomski rad na pregled, mentor je dužan pregledati rad i vratiti ga studentu s primjedbama najkasnije u roku od petnaest (15) dana.

**Članak 13.**

1. Pri pisanju završnog/diplomskog rada najstrože je zabranjeno prepisivanje ili direktno prevođenje dijelova tuđeg teksta bez navođenja izvora.
2. Nakon prihvaćanja konačne inačice završnog/diplomskog rada, mentor rad pregledava softverom za provjeru izvornosti.
3. Ako mentor utvrdi da je student postupio suprotno odredbama stavka 1. ovog članka, izrada završnog/diplomskog rada odmah se prekida i protiv studenta se može pokrenuti stegovni postupak zbog teške povrede obveza, a novi zahtjev za dodjelu teme završnog/diplomskog rada student može podnijeti najranije istekom roka od 6 (šest) mjeseci od toga dana.
4. Nakon provedenog postupka provjere izvornosti, mentor je dužan PDF konačne inačice završnog/diplomskog rada zajedno s ocjenom rada i potvrdom mentora o provedenom postupku provjere izvornosti rada (Obrazac br. 2.) dostaviti elektroničkom poštom Uredu za studente i studije i ostalim članovima Povjerenstva.
5. Izvješće softvera za provjeru izvornosti rada mentori su dužni čuvati u elektroničkome obliku najmanje pet (5) godina.
6. **OBRANA ZAVRŠNOG/DIPLOMSKOG RADA**

**Članak 14.**

1. Završni/diplomski rad studenti mogu braniti u ispitnim rokovima.
2. Datum, vrijeme i mjesto obrane završnog/diplomskog rada utvrđuje Povjerenstvo, o čemu je mentor obvezan obavijestiti studenta.
3. Student je dužan najkasnije pet (5) dana prije utvrđenog datuma obrane završnog/diplomskog rada Uredu za studente i studije dostaviti:

* jedan (1) tiskani primjerak konačne inačice završnog/diplomskog rada u mekom uvezu (spiralno ili slično)
* potpisanu Izjavu studenta o suglasnosti za objavu završnog/diplomskog rada na repozitoriju (Obrazac br. 3.)
* potvrdu Knjižnice Fakulteta da su vraćene sve knjige.

1. Ured za studente i studije provjerit će je li student ispunio sve uvjete za pristup obrani završnog/diplomskog rada.
2. Ured za studente i studije dužan je tiskani primjerak konačne inačice završnog/diplomskog rada i obrazac Zapisnika o obrani završnog/diplomskog rada (Obrazac br. 4.) dostaviti predsjedniku Povjerenstva najkasnije tri (3) dana prije dana održavanja obrane završnog/diplomskog rada.
3. Mentor je dužan provjeriti istovjetnost tiskanog primjerka i završnog/diplomskog rada dostavljenog elektroničkom poštom.

**Članak 15.**

1. Obrana završnog/diplomskog rada provodi se prema Protokolu obrane završnog/diplomskog rada koji je sastavni dio ovog Pravilnika (Prilog br. 2.).
2. Obrana završnog/diplomskog rada može trajati najdulje četrdeset i pet (45) minuta. Obrana završnog/diplomskog rada sastoji se od usmenog izlaganja studenta koje može trajati najdulje petnaest (15) minuta i provjere znanja u vezi s temom završnog/diplomskog rada. Nakon što je izložio završni/diplomski rad, student odgovara na pitanja Povjerenstva koja su iz područja teme završnog/diplomskog rada.
3. Zapisnik o obrani završnog/diplomskog rada (Obrazac br. 4.) vodi predsjednik Povjerenstva, a potpisuju ga svi članovi Povjerenstva.
4. Konačna ocjena završnog/diplomskog rada sastoji se od ocjene pisanog završnog/diplomskog rada i usmenog odgovora studenta. Konačna ocjena se donosi većinom glasova.
5. Konačnu ocjenu završnog/diplomskog rada predsjednik Povjerenstva javno priopćuje studentu.
6. Nakon obrane završnog/diplomskog rada mentor unosi konačnu ocjenu u ISVU, a Zapisnik o obrani završnog/diplomskog rada (Obrazac br. 4.) zajedno s potpisanim primjerkom završnog/diplomskog rada dostavlja Uredu za studente i studije.
7. Ako student ne uspije obraniti završni/diplomski rad, predsjednik Povjerenstva ga upućuje na izradu novog ili doradu postojećeg završnog/diplomskog rada te na postupak ponovne obrane završnog/diplomskog rada koji ne može biti ranije od isteka roka od mjesec dana od dana prethodne obrane završnog/diplomskog rada.
8. **PRIJELAZNE I ZAVRŠNE ODREDBE**

**Članak 16.**

U komunikaciji elektroničkom poštom koja je predmet ovog Pravilnika studenti i nastavnici su dužni koristiti [AAI@edu.hr](mailto:AAI@edu.hr) račun.

**Članak 17.**

Sastavni dio ovog Pravilnika čine:

* Upute za pisanje diplomskog rada koje ima/nema empirijsko istraživanje (Prilog br. 1.)
* Zahtjev za prijavu teme završnog/diplomskog rada (Obrazac br. 1.)
* Potvrda mentora o provedenom postupku provjere izvornosti rada (Obrazac br. 2.)
* Izjava o suglasnosti za objavu završnog/diplomskog rada na repozitoriju (Obrazac br. 3.)
* Zapisnik o obrani završnog/diplomskog rada (Obrazac br. 4.)
* Protokol obrane završnog/diplomskog rada (Prilog br. 2.)

**Članak 20.**

1. Ovaj Pravilnik donosi Fakultetsko vijeće.
2. Izmjene i dopune ovog Pravilnika donose se na istovjetan način na koji je Pravilnik donesen.

**Članak 21.**

Stupanjem na snagu ovog Pravilnika prestaje važiti Pravilnik o završnim radovima na sveučilišnim preddiplomskim studijima Fakulteta za odgojne i obrazovne znanosti koji je donijelo Fakultetsko vijeće 11. ožujka 2020. godine i Pravilnik o diplomskome ispitu koji je donijelo Fakultetsko vijeće 18. studenoga 2009. godine.

**Članak 22.**

Ovaj Pravilnik stupa na snagu osmog dana od dana objave na oglasnoj ploči i mrežnim stranicama Fakulteta.

**DEKANICA**

**Prof. dr. sc. Emina Berbić Kolar**

Pravilnik o završnim i diplomskim radovima Fakulteta za odgojne i obrazovne znanosti u sastavu Sveučilišta Josipa Jurja Strossmayera u Osijeku objavljen je na oglasnoj ploči i mrežnim stranicama Fakulteta dana \_\_\_\_\_\_\_\_\_\_\_\_\_\_\_\_ 2023. godine te je stupio je na snagu dana \_\_\_\_\_\_\_\_\_\_\_\_\_\_\_\_ 2023. godine.

**TAJNICA**

**Biljana Graša, univ. mag. iur.**

KLASA:

URBROJ:

**Obrazac br. 1.**

**SVEUČILIŠTE JOSIPA JURJA STROSSMAYERA U OSIJEKU**

**FAKULTET ZA ODGOJNE I OBRAZOVNE ZNANOSTI**

**Zahtjev za prijavu teme završnog/diplomskog rada**

|  |  |  |  |
| --- | --- | --- | --- |
| Ime i prezime: |  | | |
| JMBAG: |  | | |
| E-mail: |  | | |
| Vrsta rada: | završni rad/diplomski rad | | |
| Puni naziv studija: | sveučilišni prijediplomski/diplomski studij | | |
| Predmet: |  | | |
| Mentor: |  | | |
| Sumentor: |  | | |
| Naslov teme na hrvatskom jeziku: |  | | |
| Naslov teme na engleskom jeziku: |  | | |
| Kratak opis teme: | | | |
|  | | | |
| Predvidivi sadržaj: | | | |
|  | | | |
| Literatura: | | | |
|  | | | |
| Mentor popunjava  za vrijeme održavanja nastave u ljetnom semestru prema nastavnom kalendaru: | | | |
| Datum zaprimanja prijave: | |  | |
| Prihvaćanje teme: | | Tema je prihvaćena | Tema je odbijena |
| Datum: | |  | |
| Potpis sumentora: | |  | |
| Potpis mentora: | |  | |

**Obrazac br. 2.**

**SVEUČILIŠTE JOSIPA JURJA STROSSMAYERA U OSIJEKU**

**FAKULTET ZA ODGOJNE I OBRAZOVNE ZNANOSTI**

**Potvrda mentora o provedenom postupku provjere izvornosti rada**

|  |  |
| --- | --- |
| Ime i prezime studenta: |  |
| JMBAG: |  |
| Puni naziv studija: | sveučilišni prijediplomski/diplomski studij |
| Vrsta rada: | završni rad/diplomski rad |
| Naslov teme na hrvatskom jeziku: |  |
| Naslov teme na engleskom jeziku: |  |
| Mentor: |  |
| Datum predaje rada: |  |
| Datum provjere rada: |  |
| Naziv datoteke: |  |
| Veličina datoteke: |  |
| Broj stranica: |  |
| Broj riječi/znakova: |  |
| Podudarnost rada: |  |
| Obrazloženje mentora: | |

|  |  |  |  |
| --- | --- | --- | --- |
| Datum |  |  | Potpis mentora |
|  |  |  |  |

**Obrazac br. 3.**

**SVEUČILIŠTE JOSIPA JURJA STROSSMAYERA U OSIJEKU**

**FAKULTET ZA ODGOJNE I OBRAZOVNE ZNANOSTI**

**Izjava o suglasnosti za objavu**

**završnog/diplomskog rada na repozitoriju**

Suglasan/suglasna sam da se moj završni/diplomski rad objavi na nacionalnom repozitoriju odnosno repozitoriju Fakulteta za odgojne i obrazovne znanosti u sastavu Sveučilišta Josipa Jurja Strossmayera u Osijeku u skladu s odredbama članka 58. stavka 5., odnosno članka 59. stavka 4. Zakona o visokom obrazovanju i znanstvenoj djelatnosti i („Narodne novine“ br. 119/22.).

|  |  |
| --- | --- |
| Student/ica: |  |
| JMBAG: |  |
| OIB: |  |
| E-mail adresa za kontakt: |  |
| Puni naziv studija: | sveučilišni prijediplomski/diplomski studij |
| Vrsta rada: | završni rad/diplomski rad |
| Naslov teme na hrvatskom jeziku: |  |
| Naslov teme na engleskom jeziku: |  |
| Mentor: |  |
| Sumentor: |  |

Ovom izjavom potvrđujem da sam autor/autorica predanog završnog/diplomskog rada i da sadržaj predane elektroničke datoteke u potpunosti odgovara sadržaju završnog/diplomskog rada.

|  |  |  |  |
| --- | --- | --- | --- |
| Datum |  |  | Potpis studenta |
|  |  |  |  |

**Obrazac br. 4.**

**SVEUČILIŠTE JOSIPA JURJA STROSSMAYERA U OSIJEKU**

**FAKULTET ZA ODGOJNE I OBRAZOVNE ZNANOSTI**

KLASA:

URBROJ:

Osijek, datum

**ZAPISNIK O OBRANI ZAVRŠNOG/DIPLOMSKOG RADA**

|  |  |  |  |
| --- | --- | --- | --- |
| Student/ica: | |  | |
| JMBAG: | |  | |
| Godina upisa: | |  | |
| Puni naziv studija: | | sveučilišni prijediplomski/diplomski studij | |
| Povjerenstvo za ocjenu i obranu završnog/diplomskog rada:  (zaokružiti imena nazočnih) | | | |
| 1. *Titula Ime Prezime,* predsjednik/ca Povjerenstva | | | |
| 1. *Titula Ime Prezime,*član | | | |
| 1. *Titula Ime Prezime,*član | | | |
| 1. *Titula Ime Prezime,* zamjenskičlan | | | |
| Naslov teme na hrvatskom jeziku: | |  | |
| Naslov teme na engleskom jeziku: | |  | |
| Mentor: | |  | |
| Sumentor: | |  | |
| Datum, vrijeme i mjesto obrane završnog/diplomskog rada: | |  | |
| **Ocjena završnog/diplomskog rada:** | |  | |
| Pitanja na obrani završnog/diplomskog rada: | | | |
| Ispitivač | Pitanja (svaki ispitivač do tri pitanja) | | Ocjena |
| 1. predsjednik/ca Povjerenstva |  | |  |
| 1. član/ica |  | |  |
| 1. član/ica |  | |  |
| **Ocjena odgovora na pitanja:** | |  | |
| **Konačna ocjena završnog/diplomskog rada:** | |  | |

**Povjerenstvo**:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (predsjednik/ca)
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (član/ica)
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (član/ica)

**Prilog br. 2.**

**SVEUČILIŠTE JOSIPA JURJA STROSSMYERA U OSIJEKU**

**FAKULTET ZA ODGOJNE I OBRAZOVNE ZNANOSTI**

**Protokol obrane završnog/diplomskog rada**

*Svi nazočni stoje.*

**Predsjedavajući:**

„Otvaram postupak obrane završnog/diplomskog rada za studenta XY pred Povjerenstvom za ocjenu i obranu završnog/diplomskog rada u sastavu: -----

Student XY uspješno je apsolvirao sve nastavne obveze predviđene studijskim programom sveučilišnog prijediplomskog/diplomskog studija *naziv studija*

izradio završni/diplomski rad „*Tema*“ pod mentorstvom prof. dr. sc. VZ i stekao uvjete za pristupanje obrani završnog/diplomskog rada.

Molim studenta da u okviru petnaest (15) minuta prezentira svoj završni/diplomski rad.

Molim vas da sjednete.“

**Student:** *prezentira završni/diplomski rad*

**Predsjedavajući:**

„Zahvaljujem. Molim sada Povjerenstvo za ocjenu i obranu završnog/diplomskog rada da studentu postavi pitanja iz područja teme završnog/diplomskog rada.“

*Prvi pitanja postavlja mentor studenta, a posljednji predsjedavajući.*

*Za vrijeme odgovaranja na pitanja sa studentom komunicira nastavnik koji je postavio pitanje, a drugi članovi povjerenstva slušaju odgovore.*

*Po završetku odgovaranja predsjedavajući pita članove povjerenstva imaju li dodatno pitanje.*

*Nakon toga predsjedavajući pita ostale prisutne imaju li kakvo pitanje za studenta.*

*Po završetku odgovaranja predsjedavajući govori:*

**Predsjedavajući:**

„Nakon što je Povjerenstvo za ocjenu i obranu završnog/diplomskog rada saslušalo prezentaciju završnog/diplomskog rada studenta i njegove odgovore na postavljena pitanja, molim studenta i ostale nazočne da nakratko napuste prostoriju kako bi Povjerenstvo donijelo konačnu odluku.“

\* \* \* \*

*Povjerenstvo poziva studenta i ostale da se vrate u prostoriju. Svi nazočni stoje, a predsjedavajući govori:*

**Predsjedavajući:**

„Povjerenstvo za ocjenu i obranu završnog/diplomskog rada je jednoglasno/većinom glasova utvrdilo da je:

* završni/diplomski rad studenta XY ocijenjen s ocjenom: A
* student XY je uspješno/prihvatljivo odgovorio na postavljena pitanja koja su iz područja teme završnog/diplomskog rada i postigao ocjenu: B

Također, Povjerenstvo se složilo da je student obranio završni/diplomski rad s konačnom ocjenom: C.

Uspješno obranjenim završnim/diplomskim radom student XY je završio studij i stekao akademski naziv ...

Čestitam !“